**ATKĀRTOTA CENU APTAUJA Nr. TNPz 2023/79**

**“Nojumes jaunbūve Talsu PII “Sprīdītis” Akmeņu iela 8, Talsi, Talsu novads” (atkārtots)**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Nojumes jaunbūve Talsu PII “Sprīdītis”, Akmeņu iela 8, Talsi, Talsu novads”.
	2. Apjomi norādīti pievienotajā 3. pielikumā – Darbu apjomu tāme.
	3. Paredzamais līguma izpildes termiņš: 6 (seši) mēneši no līguma noslēgšanas brīža.
	4. Darbu izpildes vieta: Talsu novada pašvaldības Talsu PII “Sprīdītis”, Talsi, Akmeņu iela 8, Talsi, Talsu novads, LV-3201.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot to uz e-pastu iepirkumi@talsi.lv līdz **2023. gada 27. oktobra plkst. 10:00.**
	2. Kontaktpersona: Talsu PII “Sprīdītis” vadītāja Ilze Solovjova, tel. 25611452.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai TNPz 2023/79 “Nojumes jaunbūve Talsu PII “Sprīdītis”, Akmeņu iela 8, Talsi, Talsu novads” (atkārtots).
3. **Piedāvājuma noformēšana:**
	1. Piedāvājumam pilnībā jāatbilst 3. pielikumam – Darbu apjomu tāmei. Darbu apjomu tāme jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir pieredze 1 (viena) līguma izpildē, kura ietvaros ir pieredze būvdarbu līgumu izpildē, t.i. pretendents kā būvdarbu veicējs ir izpildījis vismaz 1 (vienu) būvdarbu līgumu, kura ietvaros veikta nojumes jauna būvniecība, pārbūve vai atjaunošana.
	4. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto darbu apjomu kā galvenajam darbu veicējam), klāt pievienojot vismaz 1 pozitīvu atsauksmi par norādīto pieredzi.
	5. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (4. pielikums).
	6. Pie iesniedzamajiem dokumentiem Pretendentam, jāpievieno aizpildīts 1. pielikums – Pretendenta pieteikums un finanšu piedāvājums.
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Samaksa jāveic 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem obligāti ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pasta adresi: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu, bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.

**10. Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomos noteiktajām prasībām, kā arī citos gadījumos, kas noteikti normatīvajos aktos.